**LIKUMPROJEKTS**

**Grozījums Atkritumu apsaimniekošanas likumā**

Izdarīt Atkritumu apsaimniekošanas likumā (Latvijas Vēstnesis, 2010, 183.nr., 205.nr.; 2012, 59.nr.) šādu grozījumu:

papildināt 17.pantu ar devīto, desmito un vienpadsmito daļu šādā redakcijā:

„(9) Ministru kabinets nosaka kārtību, kādā būvniecībā radušos atkritumu radītājs vai apsaimniekotājs nodrošina radīto vai apsaimniekoto būvniecībā radušos atkritumu un to pārvadājumu uzskaiti.

(10) Ministru kabinets nosaka kārtību, kādā būvniecībā radušos atkritumu pārvadājumu uzskaiti veic Vides aizsardzības un reģionālās attīstības ministrijas pilnvarota iestāde vai komersants, kuram šo uzdevumu deleģējusi Vides aizsardzības un reģionālās attīstības ministrija, slēdzot deleģējuma līgumu Valsts pārvaldes iekārtas likumā noteiktajā kārtībā, kā arī maksu par būvniecībā radušos atkritumu pārvadājumu uzskaiti un tās maksāšanas kārtību.

(11) Šā panta desmitajā daļā minētais komersants attiecībā uz uzdevuma izpildi - veikt būvniecībā radušos atkritumu pārvadājumu uzskaiti - atrodas Vides aizsardzības un reģionālās attīstības ministrijas pakļautībā.”

Iesniedzējs:

vides aizsardzības un

reģionālās attīstības ministrs E.Sprūdžs

Vīza:

valsts sekretārs A.Antonovs

11.09.2013, 10:15

153

I.Doniņa

[ilze.donina@varam.gov.lv](mailto:ilze.donina@varam.gov.lv)

67026515,

R.Vesere

[rudite.vesere@varam.gov.lv](mailto:rudite.vesere@varam.gov.lv)

67026464